જેએલએલ ઇન્ડિયાના સ્ટ્રૅટેજિક કન્સલ્ટિંગ હેડ (વેસ્ટ) શુભંકર મિત્રાએ જણાવ્યું હતું કે ‘રેસિડેન્શિયલ અપાર્ટમેન્ટ્સ મોટા ભાગે હાઈ-એન્ડ કૅટેગરીના છે અને રીટેલ માર્કેટમાં લક્ઝરી બ્રૅન્ડ્સનું પ્રભુત્વ છે. આસપાસના વિસ્તારોના કૉર્પોરેટ્સ અને બીજા વૈભવશાળી ગ્રાહકો દ્વારા રેસિડેન્શિયલ પ્રૉપર્ટીઝની ખરીદી અને લીઝ પર લેવાની ગતિવિધિને કારણે ફ્લૅટ્સની ડિમાન્ડ પૂરતી છે. એમાં અનેક વ્યવહારો મલ્ટી નૅશનલ કંપનીઓ દ્વારા એકસાથે અનેક ફ્લેટ્સ લીઝ પર રાખવાના થાય છે. રેસિડેન્શિયલ પ્રૉપર્ટીના વેચાણ વિશેના આંકડા જોતાં ત્રણ બેડરૂમ્સ અને ચાર બેડરૂમ્સના ફ્લૅટો વધારે વેચાય છે. આ પટ્ટામાં મફતલાલ હાઉસ અને જિંદલ હાઉસ જેવા મોટા બંગલા પણ ઘણા છે. પેડર રોડ પર હાલના કૅપિટલ રેટ્સ ચોરસ ફૂટદીઠ ૪૫,૦૦૦થી ૭૫,૦૦૦ રૂપિયા સુધીના (મોંઘા ભાવ સીફેસ પરના એક્સક્લુઝિવ ફ્લૅટ્સ માટે છે), બાકીના માઇક્રો માર્કેટમાં મહાલક્ષ્મી, તાડદેવ વગેરે વિસ્તારોમાં ૪૫,૦૦૦થી ૬૦,૦૦૦ રૂપિયે ચોરસ ફૂટની આસપાસના ભાવ છે.